text: [{"text_idx": "#000001", "text": "Veljarin sigur si\u0301na hugsan um umhv\u00f8rvis - og na\u0301ttu\u0301ruvernd"}, {"text_idx": "#000002", "text": "MEININGAKANNING: F\u00f8roya Na\u0301ttu\u0301ru- og umhv\u00f8rvisfelag, FNU, og Ve\u00f0urlagslo\u0301g NU\u0301 hava lati\u00f0 gj\u00f8rt eina meiningakanning um, hvat fo\u0301lk halda um ve\u00f0urlagsbroytingarnar, og hvussu undirt\u00f8kan er fyri tilt\u00f8kum at verja na\u0301ttu\u0301runa og umhv\u00f8rvi\u00f0."}, {"text_idx": "#000003", "text": "Kanningin er gj\u00f8rd i\u0301 sambandi vi\u00f0 l\u00f8gtingsvali\u00f0, sum ver\u00f0ur 8. desember. Ta\u00f0 er Spyr.fo, sum hevur gj\u00f8rt kanningina fyri FNU og Ve\u00f0urlagslo\u0301g NU\u0301."}, {"text_idx": "#000004", "text": "500 fo\u0301lk vo\u0301r\u00f0u spurd. Tey vo\u0301r\u00f0u bi\u00f0in um at taka st\u00f8\u00f0u til nakrar spurningar ella uppa\u0301hald um umhv\u00f8rvi\u00f0 og na\u0301ttu\u0301runa, sum FNU og Ve\u00f0urlagslo\u0301g NU\u0301 h\u00f8vdu or\u00f0a\u00f0. Kanningin var\u00f0 gj\u00f8rd 21. november."}, {"text_idx": "#000005", "text": "Til hv\u00f8nn av spurningunum h\u00f8vdu fo\u0301lk tri\u0301ggjar svarm\u00f8guleikar: \u201dSamd/samdur\u201d, \u201do\u0301samd/ur\u201d ella \u201dveit ikki\u201d."}, {"text_idx": "#000006", "text": "Kanningin hevur eina o\u0301vissu, sum kann ver\u00f0a n\u00f8kur prosentstig hendanvegin og hinvegin. O\u0301vissan gongur fram av einst\u00f8ku svarunum undir stabbamyndunum."}, {"text_idx": "#000008", "text": "Ein grei\u00f0ur meiriluti av teimum spurdu halda, at F\u00f8royar eiga at l\u00e6kka CO2-u\u0301tla\u0301ti\u00f0 munandi. Try\u0301 av fy\u0301ra taka undir vi\u00f0, at F\u00f8royar skulu l\u00e6kka CO2 u\u0301tla\u0301ti\u00f0 munandi tey komandi a\u0301rini, me\u00f0an bert knapt 10. hv\u00f8r vo\u0301ru o\u0301samd i\u0301 hesum."}, {"text_idx": "#000009", "text": "Hetta er eitt r\u00e6ttuliga greitt tekin um, at f\u00f8royingar ynskja at minka um u\u0301tla\u0301ti\u00f0, og at politikarar og flokkar mugu geva si\u0301tt bo\u00f0 um, hvussu vit kunnu l\u00e6kka u\u0301tla\u0301ti\u00f0 munandi tey komandi a\u0301rini. Hetta so, at veljarin veit, hvat hann hevur at velja i\u0301mullum."}, {"text_idx": "#000010", "text": "Sti\u0301vliga annarhv\u00f8r av teimum spurdu svara\u00f0, at tey hugsa um umhv\u00f8rvi\u00f0, ta\u0301 tey fara a\u0301 l\u00f8gtingsval 8. desember, me\u00f0an minni enn tri\u00f0ihv\u00f8r ikki tekur undir vi\u00f0 sta\u00f0festingini \u201dEg hugsi um umhv\u00f8rvi, ta\u0301 eg fari a\u0301 val.\u201d"}, {"text_idx": "#000011", "text": "Eitt greitt signal til politikararnar um at taka umhv\u00f8rvisma\u0301l i\u0301 st\u00f8rsta a\u0301lvara. Ti\u0301 hetta er naka\u00f0, sum veljarin hugsar um, ta\u0301 i\u00f0 hann um nakrar dagar fer inn i\u0301 valklivan at seta si\u0301n kross vi\u00f0 eitt valevni ella ein flokk."}, {"text_idx": "#000012", "text": "Ein grei\u00f0ur meirluti av teimum spurdu, 2 av 3, svara, at tey eru samd i\u0301, at strangari umhv\u00f8rviskr\u00f8v skulu setast til alivinnuna."}, {"text_idx": "#000013", "text": "Eitt r\u00e6ttuliga greitt signal um, at fo\u0301lk halda, at vit sum samfelag mugu ansa betur eftir va\u0301gum, fir\u00f0um, sundum og farlei\u00f0unum annars, har alivinnan virkar. Og at ein sto\u0301rur meiriluti heldur, at politiska skipanin eigur at seta vinnuni strangari umhv\u00f8rviskr\u00f8v."}, {"text_idx": "#000014", "text": "I\u0301 dag er ta\u00f0 ein sannroynd, at fleiri lond longu eru rakt av vatnflo\u0301\u00f0, turki, sko\u0301gareldi og \u00f8\u00f0rum na\u0301ttu\u0301ruuvanlukkum, sum u\u0301rslit av ve\u00f0urlagsbroytingunum. A\u0301 altjo\u0301\u00f0a ve\u00f0urlagsstevnuni, COP27, herfyri, var tann brennandi spurningurin, i\u0301 hv\u00f8nn mun tey ri\u0301ku londini hava a\u0301byrgd av at hja\u0301lpa londunum, sum beinlei\u00f0is merkja svi\u00f0an av ve\u00f0urlagsbroytingunum."}, {"text_idx": "#000015", "text": "I\u0301 kanningini vo\u0301ru fo\u0301lk bi\u00f0in um, at taka st\u00f8\u00f0u til, hv\u00f8rt tey eru samd i\u0301, at F\u00f8royar eiga at veita fi\u0301ggjarligan stu\u00f0ul til tey lond, sum eru hart rakt av ve\u00f0urlagsbroytingunum."}, {"text_idx": "#000016", "text": "Her eru meiningarnar millum f\u00f8royingar ymiskar."}, {"text_idx": "#000017", "text": "St\u00f8rsti bo\u0301lkurin, 37 % heldur, at F\u00f8royar skulu veita londunum fi\u0301ggjarligan stu\u00f0ul, men ein n\u00e6stan li\u0301ka sto\u0301ru bo\u0301lkur er o\u0301samdur i\u0301 hesum. Meiri enn 4. hv\u00f8r av teimum spurdu sigur seg ikki vita."}, {"text_idx": "#000018", "text": "Ein grei\u00f0ur meirluti av teimum spurdu vilja hava meira at vita um, hvussu ve\u00f0urlagsbroytingarnar a\u0301virka f\u00f8roysku na\u0301ttu\u0301runa. N\u00e6rum 9 av 10 , 88,2 %, halda, at vit sum samfelag eiga at u\u0301tvega meira vitan um hesi vi\u00f0urskiftini."}, {"text_idx": "#000019", "text": "Hetta vi\u0301sir, at samstundis sum f\u00f8royingar taka ve\u00f0urlagsbroytingarnar i\u0301 a\u0301lvara, so er ein sto\u0301rur partur av fo\u0301lkinum tilvita\u00f0ur um, at vit mugu gera naka\u00f0 fyri at kanna, hvussu hetta a\u0301virkar f\u00f8roysku na\u0301ttu\u0301runa."}, {"text_idx": "#000020", "text": "Ein grei\u00f0ur meirluti av teimum spurdu, 57%, halda, at F\u00f8royar eiga at gera eina ve\u00f0urlagslo\u0301g, sum tekur st\u00f8\u00f0i i\u0301 Pari\u0301s-sa\u0301ttma\u0301lanum og sum a\u0301setur bindandi skerjingar av u\u0301tla\u0301tinum av ve\u00f0urlagsgassum."}, {"text_idx": "#000021", "text": "Hetta er eitt av teimum merkisverdu u\u0301tslitunum i\u0301 kanningini, sum FNU og Ve\u00f0urlagslo\u0301g NU\u0301 fegnast um. Og hetta er anna\u00f0 og meira enn ta\u00f0, politiska skipanin i\u0301 F\u00f8royum higartil hevur vilja bundi\u00f0 seg til."}, {"text_idx": "#000022", "text": "H\u00f8vu\u00f0sma\u0301li\u00f0 vi\u00f0 Pari\u0301s-sa\u0301ttma\u0301lanum er at halda heimsupphitingina v\u00e6l undir 2 hitastigum, helst undir 1,5 hitastig. I\u0301 F\u00f8royum hava vit sagt okkum taka undir vi\u00f0 Pari\u0301s-sa\u0301ttma\u0301lanum. Men hava ikki vilja bundi\u00f0 okkum til hetta vi\u00f0 lo\u0301g, sum annars veruliga hev\u00f0i plikta\u00f0 okkum til at r\u00f8kka ma\u0301linum."}, {"text_idx": "#000023", "text": "Kanningin avdu\u0301kar, at no\u0301gvir f\u00f8royingar taka umhv\u00f8rvisa\u0301rinini, skapt av av mannaa\u0301vum, i\u0301 so sto\u0301rum a\u0301lvara, at teir halda, at ney\u00f0ugt er at hugsa av ny\u0301ggjum vi\u00f0 at umskipa okkara samfelagsbu\u0301skap."}, {"text_idx": "#000024", "text": "Ein av sta\u00f0festingunum, fo\u0301lk vo\u0301ru bi\u00f0in um at taka st\u00f8\u00f0u til, ljo\u0301\u00f0a\u00f0i: Bu\u0301skaparv\u00f8kstur leggur try\u0301st a\u0301 na\u0301ttu\u0301runa og umhv\u00f8rvi\u00f0, og ti\u0301 mugu vit umskipa samfelagsbu\u0301skapin, solei\u00f0is at hann ikki er tengdur at v\u00f8kstri. U\u0301tvi\u00f0 helvin av teimum spurdu vo\u0301ru samd i\u0301 hesum."}, {"text_idx": "#000025", "text": "At umlei\u00f0 annar hv\u00f8r i\u0301 kanningin svarar solei\u00f0is, er ein grei\u00f0 a\u0301bending um, at no\u0301gv fo\u0301lk halda, at vit mugu gevast vi\u00f0 endaleysu kapprenningini eftir samfelagsv\u00f8kstri. Eini kapprenning, har umhv\u00f8rvi\u00f0 og na\u0301ttu\u0301ran - og harvi\u00f0 eisini menniskjuni - ver\u00f0a offur og taparar."}, {"text_idx": "#000026", "text": "Helvtin av teimum spurdu taka undir vi\u00f0, at eitt CO2 avgjald skal a\u0301setast, sum skal seta fer\u00f0 a\u0301 gr\u00f8na orkuskifti\u00f0 i\u0301 F\u00f8royum."}, {"text_idx": "#000027", "text": "Hetta er eisini eitt av teimum merkisverdu u\u0301rslitunum, sum FNU og Ve\u00f0urlagslo\u0301g NU\u0301 fegnast um. Ta\u00f0 er gle\u00f0iligt, at veljarin tekur undir vi\u00f0 okkara ma\u0301li um at a\u0301seta eitt CO2-avgjald fyri at seta fer\u00f0 a\u0301 orkuskifti\u00f0. Hetta er enn eitt greitt signal til politikararnar, um at gera naka\u00f0 meira munagott fyri umhv\u00f8rvi\u00f0 enn ta\u00f0, sum vit higartil hava s\u00e6\u00f0."}, {"text_idx": "#000028", "text": "Eg vil fegin fr\u00e6tta ny\u0301tt fra\u0301 FNU:"}]